होम»देश से»प्रधानमंत्री ने तूफान की परिस्थिति का जायजा लिया
नई दिल्ली: देश के सबसे प्रसिद्ध बैंड यूफोरिया के प्रमुख गायक डॉ पलाश सेन एक बार फिर अपने सुरीले स्वरों से श्रोताओं को मंत्रमुग्ध करने आ रहे हैं। लेकिन इस बार लीक से हटकर इस सॉन्ग को लॉन्च करने की अपनी योजना पर अमल करते हुए, पलाश ने इस नवीनतम गीत को शॉर्ट वीडियो शेयरिंग एप लाईकी पर जारी करने की घोषणा की है। सिंगापुर स्थित बिगो टैक्नोलॉजी प्राइवेट लिमिटेड की इस ग्लोबल एप लाईकी पर इस गाने को सिर्फ प्रमोट ही नहीं किया जाएगा बल्कि पूरा गाना ही इस प्लेटफार्म पर रिलीज करने की योजना है।
पलाश जो कि पहली बार शॉर्ट वीडियो एप लाईकी पर आ रहे हैं, कहते हैं, "मौजूदा पैंडेमिक और लॉकडाउन की वजह से हम सभी एक मुश्किल दौर से गुजर रहे हैं। लेकिन यह स्थिति हमें सामान्य से आगे निकलकर सोचने के लिए प्रेरित करती है और हमें संगीत के दीवानों तक नए तौर-तरीके से पहुंच बनाने की राह भी दिखाती है। 'आई लाइक इट' मेरी ऐसी ही एक पहल है जिसके जरिए हम दर्शकों के लिए मनोरंजन से भरपूर पेशकश कर रहे हैं।"
इस लॉन्च के बारे में लाईकी इंडिया के हेड अभिषेक दत्ता ने कहा, "इस बार लाईकी ने प्रमोशन प्लेटफार्म से आगे ले जाकर लॉन्च प्लेटफार्म की भूमिका में खुद को पेश किया है। हमें खुशी है कि हम एक भारतीय कलाकार के गाने को एक्सक्लुसिव रूप से जारी करने वाले पहले शॉर्ट वीडियो एप के तौर पर सामने आ रहे हैं।"
(यह भी पढ़ें)...> « वन इंडिया वर्चुअल कॉन्सर्ट से जुड़े 50 से अधिक कलाकार आशा है कि हम दयालु लोगों के रूप में सामने आएंगे : अदा शर्मा »